To priser til Aalborg, da Detail Forum og ICP A/S i dag kårede "Årets handelsby" ved arrangementet "Danmarks bedste handelsby 2008" i Kolding. Aalborg blev også kåret som årets mest spisevenlige by.

Handels - og spisevenlig by Aalborg modtog hovedprisen som årets handelsby og prisen som årets mest spisevenlige by. - Vi er utroligt stolte over disse priser, der er med til at cementere Aalborgs status som en første klasses handelsby. Vi er samtidig meget glade for, at vi får priserne på baggrund af de udsagn stamkunderne i Aalborg har fremsat, for de har Aalborg tæt inde på livet og ved, hvad de taler om, fortæller servicechef Anni G. Walther, Aalborg Kommune. Ved prisoverrækkelsen i Kolding deltog formanden for Aalborg City, Nils Andersen, og formand for Aalborg Brand Board, Anni G. Walther. Tredje og fjerde pris Det er henholdsvis tredje og fjerde pris Aalborg modtager i år. Tidligere på året modtog Aalborg både en City Award og City Brand Award. Kåringen Kåringen skete på basis af 100 interviews foretaget af ICP A/S i hver af de 26 indstillede byer med stamkunder, der handler i byens butikker mindst én gang om måneden. For at klarlægge kundernes holdning til deres by er de i interviewet blandt andet blevet bedt om at tage stilling til en række konkrete påstande om deres egen by.